એક યા બીજાં કારણોસર રોજિંદા જીવનની ઘટમાળમાંથી સમય કાઢી ઘણાં લોકો પુસ્તકાલયમાં જઇ શકતાં નથી. પુસ્તક વાચક સુધી પહોંચે અને એ રીતે વાચન પ્રવૃત્તિનો વિકાસ થાય એ હેતુથી ફરતું પુસ્તકાલય શરૂ કરવામાં આવનાર છે. આ યોજના હેઠળ એક વાહનમાં ૫૦૦ થી ૧૦૦૦ જેટલાં પુસ્તકો લઇ વાહન નવસારીનાં જુદા જુદા વિસ્તારોમાં તેમજ આસપાસનાં ગામોમાં પખવાડિયામાં એકવાર મુલાકાત લેશે. આ રીતે જનતાને ઘર બેઠાં પુસ્તકાલય સેવા આપવાનો પ્રયાસ કરવામાં આવશે.